**Konkursa “Daba manā pilsētā” nolikums**

1. Konkursa mērķis - veicināt jauniešu iesaisti dabas aizsardzībā un zaļākas pilsētvides veidošanā.
2. Konkursa tēma – daba manā pilsētā un kā to aizsargāt.
3. Konkursa mērķauditorija: skolēni no 9.-12. klasei
4. Norise:

4.1. Konkursa izziņošana 2022.gada 25. martā

4.2. Darbu iesniegšana līdz 2022.gada 30. aprīlim

4.3. Darbu prezentēšana žūrijai un uzvarētāju paziņošana 2022.gada 5. maijā

1. Darbus var izstrādāt gan individuāli gan grupās līdz 4 cilvēkiem.
2. Uzdevums: sagatavot darbu, kurš piedāvā risinājumu kādai aktuālai problēmai, kas ir saistīta ar vienu no 2 tēmām:
   1. **Bioloģiskā daudzveidība** – tiek gaidītas idejas, kā vairot bioloģisko daudzveidību Daugavpils pilsētā. Darbu var iesniegt par
      1. konkrētu augu vai dzīvnieku sugu vai sugu grupu, kurai nepieciešams uzlabot dzīvošanas apstākļus pilsētā;
      2. konkrētu teritoriju pilsētā kurā būtu jāveic pasākumi, lai palielinātu bioloģisko daudzveidību
   2. **Zaļāka pilsēta** – tiek gaidītas idejas kā padarīt Daugavpils pilsētu dabai draudzīgāku. Idejas var būt saistītas ar:
      1. piesārņojuma un trokšņu mazināšanu (ražošana, transports);
      2. jaunu zaļo zonu veidošanu;
      3. atkritumu daudzuma samazināšanu;
      4. citiem pasākumiem vides uzlabošanai.
3. Darba saturs un formats:
   1. Informācija par skolēnu - darba autoru – vārds, uzvārds, izglītības iestāde, klase/kurss, telefons, e-pasts. Ja darbs izstrādāts grupā, jānorāda informācija par visiem grupas dalībniekiem. Konsultanta (ja tāds ir) vārds, uzvārds, iestāde/ organizācija, amats, telefons, e-pasts.
   2. Darba nosaukums ar īsu idejas atsegumu (apjoms līdz 30 vārdiem)
   3. Problēmas apraksts (apjoms 150-1000 vārdi). Nosaukta problēma, kas skar autora/u tuvāko apkārtni – apkaimi, pilsētu, pagastu un ir saistīta ar kādu no 6. Punktā minētajām jomā jomām. Sniegts esošās situācijas apraksts un problēmas pamatojums (kāpēc tā ir problēma, cik sena tā ir, cik būtiska (intensīva) ir tās ietekme un tml.). Situācijas un problēmas apraksts ir balstīts datos, norādīti datu avoti. Problēmas apraksts var būt papildināts ar foto vai video materiāliem.
   4. Risinājuma apraksts (apjoms 500-2000 vārdi). Detalizēti aprakstīts piedāvātais problēmas risinājums (kas, kur, ko dara?). Norādīts, kādi resursi, kādas darbības un kādas partnerības ir nepieciešamas risinājuma ieviešanai. Izstrādāts risinājuma ieviešanas plāns un nepieciešamo darbību secība. Analizēti šķēršļi (riski) risinājuma ieviešanai, piedāvāti risku mazināšanas pasākumi. Pamatota risinājuma pozitīvā ietekme (tūlītēja un ilgtermiņa). Gadījumā, ja piedāvāts citviet jau izmantots risinājums, ir norādīta atsauce un sniegts skaidrojums, kā risinājums tiks adaptēts konkrētajā vidē.
   5. Risinājuma vizualizācija. Risinājuma vizuālai atspoguļošanai brīvi izvēlēts atbilstošs formāts, piemēram, zīmējums, kolāža, komikss, prototips, modelis vai tml., kas palīdz uzskatāmi uztvert risinājuma ideju un novērtēt risinājuma pozitīvo ietekmi.
   6. Darba aprakstošā daļa veidota datorrakstā, izmantoti 12 izmēra Times New Roman burtus.
4. Darba iesniegšana: Darbs jāiesniedz līdz 2022.gada 30. aprīlim, nosūtot to uz *info@biology.lv* vai augšupielādējot to datu glabāšanas platformā (failiem.lv vai tml.), nosūtot saiti uz dokumentu.
5. Vērtēšana un uzvarētāju paziņošana

9.1. Autori prezentē savus darbu organizatoru izveidotai ekspertu komisijai 2022. gada 5.maijā. Prezentācijas formāts – powerpoint prezentācija vai plakāts. Grupu darba rezultātu prezentē visa grupa.

9.2. Maksimālais iegūstamo punktu skaits ir 35 punkti. Darbu vērtēšanas kritēriji:

|  |  |  |
| --- | --- | --- |
| **Nr.p.k** | **Kritērijs** | **Punkti (max)** |
| 1. | Atbilstība tehniskajām prasībām (darbs iesniegts laikā, atbilstošā apjomā un noformējumā). Tehniskajām prasībām neatbilstoši darbi netiek virzīti tālākai izskatīšanai. | Jā/nē |
| 2. | Problēmas apraksts. Problēma ir skaidri definēta. Ir norādīta problēmas saistība ar kādu no konkursa tēmām. Ir detalizēti pamatota problēmas aktualitāte un negatīvā ietekme. Pamatojumā ir izmantoti dati. Ir norādīti datu avoti. | 10 |
| 3. | Risinājuma apraksts. Risinājums ir skaidri un detalizēti aprakstīts (kas, kur, ko dara?). Risinājums ir inovatīvs. Risinājums ir saistīts ar kādu no konkursa tēmām. Ir pamatota risinājuma pozitīvā ietekme. Ir aprakstīti šķēršļi (riski) risinājuma ieviešanā un to novēršanas iespējas. Ja risinājums ir aizgūts, ir norādīts oriģināla avots un izskaidrots kā risinājums tiks adaptēts konkrētajā vidē. | 15 |
| 4. | Risinājuma vizualizācija. Vizualizācijai ir skaidrs tehniskais izpildījums un ideja ir labi uztverama. Vizualizācija ir saistīta ar risinājuma aprakstu un uzskatāmi to ilustrē. | 10 |

1. Uzvarētāji – trīs labāko darbu autori katrā no tēmām tiek paziņoti 2022.gada 5. maijā pēc darbu prezentācijām un žūrijas izvērtējuma.
2. Apbalvošana: trīs labāko darbu autori katrā no tēmām un labāko darbu konsultanti saņem atzinības rakstus un ar konkursa tematiku saistītas balvas; organizatoriem ir tiesības piešķirt papildus veicināšanas balvas.
3. Personas datu apstrāde un darbu izmantošana: konkursa dalībnieku personas dati tiek ievākti un apstrādāti ar mērķi nodrošināt konkursa norisi atbilstoši šī nolikuma noteikumiem. Piedaloties konkursā, dalībnieki piekrīt, ka viņu vārdi, darbu nosaukumi (ar idejas atsegumu) un darbu vizualizācijas var tikt izmantotas konkursa organizatora mājas lapā un sociālajos tīklos publicitātes nolūkos.